geopti/opus-en-el-eval-mixture huggingface dataset:
English: Moreover, as CIL is responsible for all aspects relating to the operation of the vessel, it is not a non-operational subsidiary.
Greek: Επιπλέον, εφόσον η CIL διαχειρίζεται όλες τις εκφάνσεις εκμετάλλευσης του πλοίου, δεν μπορεί να θεωρηθεί μη επιχειρησιακή θυγατρική εταιρεία.
English: On the question of the development component, the French authorities have made the following comments:
Greek: Σχετικά με το ζήτημα του «αναπτυξιακού χαρακτήρα», οι γαλλικές αρχές διατυπώνουν τις παρακάτω παρατηρήσεις:
English: firstly, the French authorities consider that the aid should be assessed in the light of the special situation of Saint-Pierre-et-Miquelon, notably its remoteness, the difficult operating conditions there owing to the climate and geographical constraints, and, in particular, the economic and social situation of the islands arising from the fisheries monoculture crisis.
Greek: Πρώτον, οι γαλλικές αρχές εκτιμούν ότι η ενίσχυση θα πρέπει να αναλυθεί σε συνάρτηση με τις συγκεκριμένες συνθήκες στο Saint-Pierre-et-Miquelon και συγκεκριμένα: το γεγονός ότι είναι απομακρυσμένο, τις δύσκολες συνθήκες εκμετάλλευσης λόγω του κλίματος και των γεωγραφικών περιορισμών του και ιδιαιτέρως την οικονομική και κοινωνική κατάσταση του αρχιπελάγους, η οποία συνδέεται με την κρίση της «μονοκαλλιέργειας» στην αλιεία.
English: The French authorities underline the importance in this connection of diversifying tourism to revive the local economy and maintain that the operation of Le Levant would be one of the few major projects likely to contribute to such a revival,
Greek: Υπό αυτές τις συνθήκες, οι γαλλικές αρχές επισημαίνουν τη σημασία της διαφοροποίησης στον τουρισμό προκειμένου να τονωθεί η τοπική οικονομία και διαβεβαιώνουν ότι η εκμετάλλευση του Le Levant αποτελούσε ένα από τα λίγα σχέδια μεγάλων διαστάσεων που θα μπορούσαν να βοηθήσουν στην εν λόγω τόνωση.
English: secondly, regarding the repercussions for employment, the French authorities point out that 16 persons from Saint-Pierre-et-Miquelon were employed on Le Levant in the first five years of its operation.
Greek: Έπειτα, όσον αφορά τα οφέλη από την άποψη της αύξησης της απασχόλησης, οι γαλλικές αρχές επισημαίνουν ότι 16 άτομα τα οποία κατάγονται από το Saint-Pierre-et-Miquelon εργάζονταν ως πλήρωμα του Le Levant κατά τη διάρκεια των πέντε πρώτων ετών της εκμετάλλευσής του.
English: Lastly, in the French authorities’ opinion, the proportionality of the aid should be assessed not in terms of absolute value, but of relative value.
Greek: Τέλος, οι γαλλικές αρχές θεωρούν ότι η αναλογικότητα της ενίσχυσης δεν πρέπει να υπολογισθεί σε απόλυτη αξία αλλά σε σχετική.
English: The impact of the aid should be judged in the light of the size of the economy in the islands and their economic potential.
Greek: Τα αποτελέσματα της ενίσχυσης πρέπει να εκτιμηθούν σε σχέση με το μέγεθος της οικονομίας του αρχιπελάγους και του οικονομικού δυναμικού του.
English: RESPONSE OF THE FRENCH AUTHORITIES TO THE COMMENTS OF THE INTERESTED PARTIES
Greek: ΑΠΑΝΤΗΣΗ ΤΩΝ ΓΑΛΛΙΚΩΝ ΑΡΧΩΝ ΣΤΙΣ ΠΑΡΑΤΗΡΗΣΕΙΣ ΤΩΝ ΕΝΔΙΑΦΕΡΟΜΕΝΩΝ ΜΕΡΩΝ
English: The comments of interested third parties have been forwarded to the French authorities who have not made any further observations.
Greek: Οι παρατηρήσεις των ενδιαφερόμενων μερών κοινοποιήθηκαν στις γαλλικές αρχές, οι οποίες δεν διατύπωσαν συμπληρωματικές παρατηρήσεις.
English: The investors’ complaints about irregularities in the procedure must first be dismissed.
Greek: Αρχικά πρέπει να απορριφθούν οι αιτιάσεις περί παρατυπιών τις οποίες έχουν διατυπώσει οι επενδυτές.
English: The Commission cannot agree with the view that the Court of First Instance’s annulment of Decision 2001/882/EC had the effect of invalidating the initiation decision of 2 December 1999.
Greek: Η Επιτροπή δεν μπορεί να συμφωνήσει με την άποψη ότι η ακύρωση της απόφασης 2001/882/ΕΚ του Πρωτοδικείου καθιστά αυτοδικαίως ανίσχυρη την απόφαση κίνησης της διαδικασίας της 2ας Δεκεμβρίου 1999.
English: It is established case-law that the annulment of a Community measure does not necessarily affect the preparatory acts leading to its adoption [16].
Greek: Σύμφωνα με πάγια νομολογία, η ακύρωση μιας πράξης εκδοθείσας από κοινοτικό όργανο δεν επηρεάζει απαραιτήτως τις προκαταρκτικές πράξεις που οδήγησαν στην υιοθέτηση της ακυρωθείσας πράξης [16].
English: It is incumbent on the institution whose act has been declared void to take the necessary measures, having regard both to the operative part and the grounds of the judgment annulling the act, to remedy the defects that gave rise to the annulment.
Greek: Το όργανο του οποίου η πράξη ακυρώθηκε έχει την ευθύνη, λαμβάνοντας υπόψη το διατακτικό και το σκεπτικό της ακυρωτικής απόφασης, να λάβει όλα τα απαραίτητα μέτρα για τη διόρθωση των σφαλμάτων που οδήγησαν στην ακύρωση.
English: In this case, the Court of First Instance annulled Decision 2001/882/EC on the grounds that the Commission had not respected the rights of the defence and the duty to give reasons for its conclusions regarding the existence of a State aid within the meaning of Article 87(1) of the Treaty.
Greek: Εν προκειμένω, το Πρωτοδικείο ακύρωσε την απόφαση 2001/882/ΕΚ με το σκεπτικό ότι η Επιτροπή είχε παραβεί το δικαίωμα υπεράσπισης και την υποχρέωση αιτιολόγησης των συμπερασμάτων της σχετικά με την ύπαρξη κρατικής ενίσχυσης με την έννοια του άρθρου 87 παράγραφος 1 της συνθήκης.
English: Regarding the acts preliminary to the final decision in this case, the Court’s judgment therefore requires the Commission to take the necessary measures of inquiry in order to comply fully with the rights of the defence of the Member State and interested parties.
Greek: Όσον αφορά τις προκαταρκτικές πράξεις για την τελική απόφαση στην παρούσα υπόθεση, η απόφαση του Πρωτοδικείου υποχρεώνει την Επιτροπή να λάβει τα απαραίτητα μέτρα στην αποδεικτική διαδικασία, προκειμένου να διασφαλίσει εξ ολοκλήρου το σεβασμό του δικαιώματος υπεράσπισης του κράτους μέλους και των ενδιαφερόμενων μερών.
English: This does not mean that the initiation decision of 2 December 1999 should be regarded as invalid and excluded from the procedure, as the investors would appear to believe.
Greek: Σε καμία περίπτωση αυτό δεν σημαίνει ότι η απόφαση της 2ας Δεκεμβρίου 1999 θεωρείται ανίσχυρη και ότι αποκλείεται από τη διαδικασία, όπως φαίνεται να πιστεύουν οι επενδυτές.
English: The decision needs only to be amended and the parts that are incomplete supplemented in order for the French authorities and interested parties to be able to duly submit their observations as provided for in Article 88(2) of the Treaty [17].
Greek: Αρκεί η εν λόγω απόφαση να τροποποιηθεί και να συμπληρωθεί όπου παρουσιάζει ελλείψεις, έτσι ώστε οι γαλλικές αρχές και τα ενδιαφερόμενα μέρη να καταφέρουν να παρουσιάσουν τις παρατηρήσεις τους επωφελώς, όπως προβλέπει το άρθρο 88 παράγραφος 2 της συνθήκης [17].
English: That result is achieved in full by the supplementary decision of 6 December 2006.
Greek: Ο σκοπός αυτός επετεύχθη πλήρως με τη συμπληρωματική απόφαση της 6ης Δεκεμβρίου 2006.
English: Following the formal investigation procedure and in the light of the arguments presented in that respect by the French authorities and interested parties, the Commission considers that the tax benefits granted in relation to the construction and operation of Le Levant constitute State aid within the meaning of Article 87(1) of the Treaty, according to which ‘any aid granted by a Member State or through State resources in any form whatsoever which distorts or threatens to distort competition by favouring certain undertakings or the production of certain goods shall, in so far as it affects trade between Member States, be incompatible with the common market’.
Greek: Σε συνέχεια της επίσημης διαδικασίας εξέτασης και λαμβάνοντας υπόψη τα επιχειρήματα που υπέβαλαν σχετικά οι γαλλικές αρχές και τα ενδιαφερόμενα μέρη, η Επιτροπή εκτιμά ότι τα φορολογικά πλεονεκτήματα που χορηγήθηκαν σε σχέση με τη ναυπήγηση και την εκμετάλλευση του Le Levant αποτελούν κρατική ενίσχυση με την έννοια του άρθρου 87 παράγραφος 1 της συνθήκης, που ορίζει ότι «ενισχύσεις που χορηγούνται υπό οποιαδήποτε μορφή από τα κράτη ή με κρατικούς πόρους και που νοθεύουν ή που απειλούν να νοθεύσουν τον ανταγωνισμό διά της ευνοϊκής μεταχειρίσεως ορισμένων επιχειρήσεων ή ορισμένων κλάδων παραγωγής είναι ασυμβίβαστες με την κοινή αγορά, κατά το μέτρο που επηρεάζουν τις μεταξύ κρατών μελών συναλλαγές».
English: The classification of a national measure as State aid presupposes that the following cumulative conditions are met: (1) the measure in question confers an advantage through State resources; (2) the advantage is selective, i.e. it favours certain undertakings or the production of certain goods; and (3) the measure distorts or threatens to distort competition and is capable of affecting trade between Member States [18].
Greek: Ο χαρακτηρισμός ενός εθνικού μέτρου ως κρατικής ενίσχυσης προϋποθέτει ότι πληρούνται σωρευτικώς οι παρακάτω όροι: 1) το εν λόγω μέτρο παρέχει πλεονέκτημα μέσω κρατικών πόρων, 2) το εν λόγω πλεονέκτημα είναι επιλεκτικό, δηλαδή ευνοεί συγκεκριμένες επιχειρήσεις ή κλάδους παραγωγής, και 3) το εν λόγω μέτρο νοθεύει ή απειλεί να νοθεύσει τον ανταγωνισμό και ενδέχεται να επηρεάσει τις συναλλαγές μεταξύ των κρατών μελών [18].
English: It is necessary to explain the reasons why it is considered that the tax measures adopted in relation to the construction of Le Levant satisfy these conditions.
Greek: Ενδείκνυται λοιπόν να εκθέσουμε τους λόγους που μας επιτρέπουν να πιστεύουμε ότι τα φορολογικά μέτρα που υιοθετήθηκαν σε σχέση με τη ναυπήγηση του Le Levant ικανοποιούν αυτούς τους όρους.
English: The existence of an advantage conferred through State resources
Greek: Σχετικά με την ύπαρξη πλεονεκτήματος που χορηγείται μέσω κρατικών πόρων
English: The provisions of the Loi Pons applied to the contested financial package are a derogation from the general tax legislation and, because they allow a larger than usual deduction, confer an advantage on the taxpayers to which they relate.
Greek: Οι διατάξεις του νόμου Pons που εφαρμόστηκαν στην εν λόγω συνεργασία αποτελούν παρέκκλιση από τη γενική φορολογική νομοθεσία και, στο βαθμό που προσφέρουν δυνατότητες για μεγαλύτερες του γενικού κανόνα απαλλαγές, προσπορίζουν πλεονέκτημα στους φορολογούμενους στους οποίους εφαρμόζονται.
English: By conferring that advantage, France is foregoing tax revenues and its resources are consequently diminished.
Greek: Παρέχοντας αυτό το πλεονέκτημα, η Γαλλία παραιτείται από φορολογικά έσοδα και αυτό επιφέρει μείωση των πόρων της.
English: The aid is thus granted through State resources.
Greek: Συνεπώς, το πλεονέκτημα παρέχεται μέσω κρατικών πόρων.
English: The instrument conferring that advantage is the budget minister’s approval decision of 23 November 1996.
Greek: Η πράξη που χορηγεί το εν λόγω πλεονέκτημα είναι η εγκριτική απόφαση του Υπουργού Οικονομικών της 23ης Νοεμβρίου 1996.
English: Pursuant to the approval, the benefit of Article 238a HA IIIb and c CGI is granted to the ‘joint-ownership of the vessel Le Levant’.
Greek: Σύμφωνα με την έγκριση, το ευεργέτημα του άρθρου 238 bis HA III ter και quater του ΓΦΚ παρέχεται «στη ναυτιλιακή συνιδιοκτησία του πλοίου Le Levant».
English: However, the earnings of the joint-ownership vehicle are liable to tax in the hands of the joint-ownership companies that form it and it is to these companies that the possibility of deducting the amount for the purchase of the shares (granted on the basis of Article 238a HA I CGI) relates.
Greek: Εντούτοις, τα αποτελέσματα της συνιδιοκτησίας φορολογούνται στο επίπεδο των συνιδιοκτητριών εταιρειών που την αποτελούν, άρα αυτές οι ίδιες εταιρείες έχουν τη δυνατότητα αφαίρεσης από τα φορολογητέα αποτελέσματά τους του ποσού απόκτησης των μεριδίων τους (που χορηγείται βάσει του άρθρου 238 bis HA I του ΓΦΚ).
English: The derogation from Article 156(1a) CGI granted on the basis of Article 238a HA IIIc CGI benefits the investors in whose hands the earnings of the joint-ownership companies are subject to tax (income tax) by virtue of the fiscal transparency of the joint-ownership companies.
Greek: Η παρέκκλιση του άρθρου 156 1obis του ΓΦΚ, χορηγούμενη βάσει του άρθρου 238 bis HA III quater του ΓΦΚ, ωφελεί τους επενδυτές εις χείρας των οποίων θα φορολογηθούν τα αποτελέσματα των συνιδιοκτητριών εταιρειών (φόρος επί του εισοδήματος), δυνάμει της φορολογικής διαφάνειας των συνιδιοκτητριών εταιρειών.
English: The advantages conferred by the approval thus have an immediate financial impact on the investors in the form of tax savings, made possible by the deductions applied under the Loi Pons derogation scheme.
Greek: Τα πλεονεκτήματα που παρέχονται με την έγκριση έχουν άμεσες οικονομικές συνέπειες για τους επενδυτές, υπό τη μορφή εξοικονόμησης φόρων που προκύπτει από φορολογικές απαλλαγές που πραγματοποιούνται χάρη στο καθεστώς παρεκκλίσεως του νόμου Pons.
English: It should however be noted that the tax savings are not simply left at the investors’ disposal but pre-assigned under the terms of the financing package endorsed by the French authorities under the approval decision.
Greek: Οφείλουμε ωστόσο να επισημάνουμε ότι οι φορολογικές ελαφρύνσεις δεν παραμένουν στη διάθεση των επενδυτών, αλλά, σύμφωνα με τους όρους της συνεργασίας, τους οποίους αποδέχονται οι γαλλικές αρχές με την απόφασή τους για χορήγηση έγκρισης, η χρήση τους καθορίζεται εκ των προτέρων.
English: The investors are in fact obliged, under the terms of the investment to which they have subscribed, to reinvest practically all the tax savings in the joint ownership in the form of capital increases by their respective joint-ownership companies in order to cover the costs of financing the purchase of Le Levant and the losses arising from its operation (see recital 27).
Greek: Πράγματι, οι επενδυτές δεσμεύονται από τους όρους της επένδυσης που έχουν υπογράψει να επανεπενδύσουν σχεδόν ολόκληρο το ποσό που εξοικονομούν από τους φόρους στη συνιδιοκτησία, με τη μορφή αύξησης κεφαλαίου της συνιδιοκτήτριας εταιρείας που κατέχουν, με σκοπό να καλύψουν τα έξοδα για τη χρηματοδότηση της απόκτησης του Le Levant και τα ελλείμματα που δημιουργούνται από την εκμετάλλευσή του (βλέπε αιτιολογική σκέψη 27).
English: In order to identify the beneficiaries, a detailed examination is required of the circumstances governing the purchase and operation of Le Levant.
Greek: Για τον προσδιορισμό των δικαιούχων είναι αναγκαία η σχολαστική εξέταση των σχέσεων που διέπουν την απόκτηση και την εκμετάλλευση του Le Levant.
English: Firstly it should be recalled that the objective of the financing package, in accordance with the application for approval lodged by CIP, was ‘the purchase of a cruise vessel’ [19].
Greek: Πρέπει καταρχάς να υπενθυμίσουμε ότι ο σκοπός της συνεργασίας, όπως ορίζεται στην αίτηση έγκρισης που υπέβαλε η CIP, είναι «η απόκτηση ενός επιβατηγού» [19].
English: But ‘the CIP does not possess the necessary financial resources to bear the cost of purchasing Le Levant through a traditional source of financing (mortgage)’.
Greek: Όμως, «η CIP δεν διαθέτει τα απαραίτητα οικονομικά μέσα για να αναλάβει το κόστος της απόκτησης του Le Levant στο πλαίσιο μιας κλασσικής χρηματοδότησης (ενυπόθηκη πίστωση)».
English: CIP therefore proposes to finance its vessel ‘by means of a financial package qualifying for tax assistance for overseas investment’, which will be based on a ‘financing scheme involving the setting-up of a joint-ownership vehicle’.
Greek: Η CIP προτείνει λοιπόν τη χρηματοδότηση του πλοίου της «στο πλαίσιο μιας χρηματοδότησης που επωφελείται φορολογικών ενισχύσεων για επενδύσεις στα υπερπόντια διαμερίσματα και εδάφη», η οποία στηρίζεται σε «ένα πρόγραμμα χρηματοδότησης που βασίζεται στη σύσταση ναυτιλιακής συνιδιοκτησίας».
English: For this purpose the Bank would ‘propose that its clients buy shares in the joint-ownership’ and ‘launch a public offer …’ [20].
Greek: Για το σκοπό αυτό, η Τράπεζα «θα προτείνει στους πελάτες της την απόκτηση μεριδίων της Συνιδιοκτησίας» και «θα προχωρήσει σε δημόσια εγγραφή […]» [20].
English: Clearly the purpose of the package was to allow CIP to purchase a vessel which it would own and the role of the investors recruited from the Bank’s clients was merely to finance the purchase.
Greek: Είναι λοιπόν ξεκάθαρο ότι στόχος της συνεργασίας ήταν να καταφέρει η CIP να αποκτήσει ένα πλοίο του οποίου θα ήταν ιδιοκτήτρια, ενώ η συμμετοχή των επενδυτών, οι οποίοι βρέθηκαν μεταξύ των πελατών της τράπεζας, περιοριζόταν στη χρηματοδότηση της απόκτησης του πλοίου.
English: The financial package selected for this purpose is one that is very common in the case of tax-free overseas investments [21], i.e. an ‘outsourced’ package, where a company that wishes to acquire an asset but which cannot make that investment from its own funds because of a lack of resources brings in outside investors who purchase the asset and put it at the disposal of the operator, who then uses it, and at the end of the period of operation laid down by law, becomes its owner.
Greek: Η οικονομική συνεργασία αυτού του τύπου αποτελεί μια «εξωτερικευμένη» συνεργασία, η οποία είναι συνήθης στο πλαίσιο των «αφορολόγητων» υπερπόντιων επενδύσεων [21]. Βάσει αυτής, μια εταιρεία που επιθυμεί να αποκτήσει ένα κεφαλαιουχικό αγαθό αλλά δεν διαθέτει τα μέσα για να πραγματοποιήσει την επένδυση με ιδίους πόρους, απευθύνεται σε εξωτερικούς επενδυτές που αποκτούν το αγαθό και το θέτουν στη διάθεση της επιχείρησης, η οποία το χρησιμοποιεί και, με το πέρας της συγκεκριμένης περιόδου εκμετάλλευσης που ορίζεται από το νόμο, γίνεται ιδιοκτήτριά του.
English: In packages of this type, the tax benefit is partially transferred to the buyer, while the investor retains another part, thus ensuring a return on his investment.
Greek: Στις συνεργασίες αυτού του τύπου, το φορολογικό πλεονέκτημα μεταβιβάζεται μερικώς στο μισθωτή, ενώ ένα άλλο μέρος παραμένει στον επενδυτή, εξασφαλίζοντάς του κατ’ αυτό τον τρόπο απόδοση της επένδυσής του.
English: The transfer of the benefit to the buyer is carried out normally through a reduction in the rent charged during the operating period (a ‘lease’ package).
Greek: Η μεταβίβαση του πλεονεκτήματος στο μισθωτή λαμβάνει συχνά τη μορφή μείωσης του ενοικίου που πληρώνει στη διάρκεια της περιόδου εκμετάλλευσης (συνεργασία «εκμίσθωσης»).
English: The Commission has already assessed the State aid aspects of such packages in relation to the financing of cruise vessels through the benefits deriving from the Loi Pons in the ‘Club Med’ [22] and ‘Renaissance’ [23] cases.
Greek: Η Επιτροπή έχει ήδη εξετάσει αναλυτικά το θέμα των κρατικών ενισχύσεων σε παρόμοιες συνεργασίες για τη χρηματοδότηση κρουαζιερόπλοιων χάρη στα πλεονεκτήματα που προσφέρει ο νόμος Pons, στις υποθέσεις «Club Med» [22] και «Renaissance» [23].
English: The latter case is especially relevant in view of its resemblance to the Le Levant financing operation.
Greek: Η δεύτερη αυτή υπόθεση είναι ιδιαιτέρως χρήσιμη λόγω της ομοιότητάς της με τη διαδικασία χρηματοδότησης του Le Levant.
English: Both cases concern investors whose tax situation allows them to take advantage of the tax exemption, who form a joint-ownership and who purchase cruise vessels to be operated overseas for a specific period by an operator (Renaissance or CIL) that makes an undertaking to the investors to buy the vessel at the end of the operating period.
Greek: Πράγματι, και στις δύο περιπτώσεις, υπάρχουν επενδυτές των οποίων η φορολογική κατάσταση επιτρέπει την άντληση οφέλους μέσω φορολογικών απαλλαγών και οι οποίοι ενώθηκαν σε συνιδιοκτησία και αγόρασαν κρουαζιερόπλοια τα οποία προορίζονταν για υπερπόντια εκμετάλλευση από μισθωτή (τη Renaissance ή την CIL) για συγκεκριμένη χρονική περίοδο. Ο μισθωτής δεσμεύεται απέναντι στους επενδυτές να εξαγοράσει το πλοίο μετά τη λήξη της περιόδου εκμετάλλευσης.
English: In ‘Renaissance’ the vessel was leased to the operator and the investors’ tax concession under the Loi Pons was transferred to him by means of a reduction in the rent using the traditional technique of a leasing package described in recital 77.
Greek: Στην υπόθεση «Renaissance», το πλοίο είχε ενοικιαστεί από το φορέα εκμετάλλευσης και οι φορολογικές ελαφρύνσεις που απολάμβαναν οι επενδυτές με βάση το νόμο Pons μεταβιβάζονταν σε αυτόν μέσω μείωσης του ενοικίου, σύμφωνα με την κλασσική τεχνική της συνεργασίας εκμίσθωσης, όπως περιγράφεται στην αιτιολογική σκέψη 77.
English: The French authorities commented that this package allowed for ‘effective retrocession of the tax aid to the operator’.
Greek: Οι γαλλικές αρχές επισήμαναν ότι η εν λόγω συνεργασία επέτρεπε την «πραγματική εκχώρηση της φορολογικής ενίσχυσης στο φορέα εκμετάλλευσης».
English: The Commission (which, in the initiating decision, had found that the investors were the ‘immediate beneficiaries’ and the ‘beneficiaries of quantifiable aid’ [24]) noted that ‘RF [Renaissance] is the effective recipient of the aid, and since RF is obliged to buy the vessels, RF can be considered to be the de facto owner’.
Greek: Η Επιτροπή [η οποία στην απόφασή της για την κίνηση διαδικασίας αναφέρει ότι οι επενδυτές είναι οι «άμεσοι αποδέκτες» και οι «αποδέκτες της μετρήσιμης ενίσχυσης» [24]] δήλωσε ότι «η RF [Renaissance] είναι ο πραγματικός αποδέκτης της ενίσχυσης και, δεδομένου ότι η RF υποχρεούται να εξαγοράσει τα πλοία, μπορεί να θεωρηθεί ως πραγματικός ιδιοκτήτης».
English: The Commission therefore made a distinction between the investors, the immediate beneficiaries of the aid, and the ‘effective’ beneficiary (within the meaning of the State aid rules) to whom the tax benefits were partially transferred by means of a rental that was below the vessel’s market value [25].
Greek: Η Επιτροπή έκανε συνεπώς διάκριση μεταξύ των επενδυτών, που ήταν οι άμεσοι αποδέκτες της ενίσχυσης, και του «πραγματικού» αποδέκτη (σύμφωνα με τους κανονισμούς σχετικά με τις κρατικές ενισχύσεις), στον οποίον μεταβιβάζονται μερικώς τα φορολογικά πλεονεκτήματα, μέσω της μείωσης του ενοικίου σε σύγκριση με την αγοραία αξία του πλοίου [25].
English: In the case of Le Levant, the tax benefits of the investors (the immediate beneficiaries) were transferred to CIL by a different mechanism.
Greek: Στην περίπτωση του πλοίου Le Levant, η μεταφορά των φορολογικών πλεονεκτημάτων από τους επενδυτές (άμεσους αποδέκτες) προς την CIL εξασφαλίζεται με διαφορετικό μηχανισμό.
English: In the ‘Renaissance’ case the investors leased the vessels to the operator whereas, in the present case, CIL formally disposes of the vessel only in its capacity as manager of the joint-ownership vehicle, the formal operator of the vessel in its own right.
Greek: Στην υπόθεση «Renaissance», οι επενδυτές εκμίσθωναν τα πλοία στο φορέα εκμετάλλευσης, ενώ στην παρούσα υπόθεση η CIL δεν κατέχει επίσημα το πλοίο παρά μόνο ως διαχειριστής της συνιδιοκτησίας, η οποία είναι επίσημα αυτή που εκμεταλλεύεται το πλοίο.
English: There is therefore in principle no tenancy relationship that would allow the benefit to be retroceded through a reduction in the rent.
Greek: Εκ προοιμίου, λοιπόν, δεν υφίσταται στοιχείο εκμίσθωσης που να επιτρέπει την εκχώρηση του πλεονεκτήματος μέσω της μείωσης του ενοικίου.
English: In practice the benefit is transferred to CIL as follows:
Greek: Συγκεκριμένα, η μεταβίβαση του πλεονεκτήματος στην CIL πραγματοποιείται ως εξής:
English: The cost of acquiring the vessel and its operating losses are reflected in losses in the shareholding EURLs.
Greek: Το κόστος απόκτησης του πλοίου και το έλλειμμα που προκύπτει από την εκμετάλλευσή του μεταφράζονται σε ελλείμματα στις συνιδιοκτήτριες μονοπρόσωπες ΕΠΕ.
English: Thanks to the tax benefits allowed under the Loi Pons, the investors may deduct these losses from their other revenue liable for income tax, thereby obtaining a tax saving which represents the concretisation of their tax benefit and which consists, as such, of State resources within the meaning of Community law.
Greek: Χάρη στα φορολογικά πλεονεκτήματα που χορηγούνται βάσει του νόμου Pons, οι επενδυτές έχουν τη δυνατότητα να αφαιρέσουν τα εν λόγω ελλείμματα από τα υπόλοιπα φορολογητέα εισοδήματά τους, εξοικονομώντας κατά τον τρόπο αυτό ποσά από τους φόρους τους. Αυτό αποτελεί την υλοποίηση του φορολογικού πλεονεκτήματος και, βάσει των ανωτέρω, χορηγείται μέσω κρατικών πόρων με την έννοια του κοινοτικού δικαίου.